Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: általános szabályairól szóló 1957. évi IV. törvény 8. §
Paragraph Index: 700

3. Tekintettel arra, hogy az eljárás alapjául szolgáló ügyben a hatásköri vita a Tvtv. 44. § (3) bekezdésében szabályozott miniszteri rendelet hiánya miatt alakult ki, az Alkotmánybíróság hivatalból vizsgálta azt is, hogy a jogi szabályozás hiánya nem vezetett-e alkotmányellenes helyzet kialakulásához. Az Alkotmánybíróság az Abtv. 49. §-a alapján mulasztásban megnyilvánuló alkotmányellenességet akkor állapít meg, ha a jogalkotó jogszabályi felhatalmazáson alapuló jogalkotási kötelezettségének nem tesz eleget, és ezzel alkotmányellenességet idézett elő. A Tvtv. 43. § (3) bekezdése jogalkotási feladatot ír elő a környezetvédelmi miniszter számára, amikor a használati és gazdasági korlátozás elrendelésére csak a miniszter rendeletében meghatározottak szerint és mértékben ad felhatalmazást a természetvédelmi hatóságnak. Miniszteri rendeleti szabályozás hiányában a Tvtv. 43. § (3) bekezdésében szabályozott hatósági jogkör nem gyakorolható.

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes